Hans-Jürgen Stumpff

Hans-Jürgen Stumpff (15 Jun 1889 – 9 Mac 1968), ialah seorang Kolonel Jeneral (Generaloberst) Luftwaffe   Jerman semasa Perang Dunia Kedua dan merupakan salah seorang wakil yang menandatangani surat cara penyerahan kalah tanpa syarat Jerman di Berlin.

Kehidupan awal
Dilahirkan di Kolberg, Stumpff memasuki Brandenburgisches Grenadierregiment Nr. 12 "Prinz Karl von Preußen" sebagai seorang ensain pada tahun 1907. Dinaikkan pangkat ke Leftenan Muda pada tahun 1908, menjelang awal Perang Dunia I, Stumpff bertugas di bahagian staf am. Di penghujung peperangan, Stumpff telah mencapai pangkat Kapten. Sewaktu pentadbiran Republik Weimar, Stumpff bertugas sebagai pegawai staf di  Reichswehrministerium.

Kerjaya Luftwaffe
Pada 1 September 1933, Stumpff, yang berpangkat Leftenan Kolonel, menjadi Ketua Perkhidmatan Anggota dalam Luftwaffe . Selepas Luftwaffe secara rasminya menjadi sah di Jerman, Stumpff bertugas sebagai Ketua Stafnya dari tarikh 1 Jun 1937 sehingga 1 Januari 1939. Pada tahun 1938, Stumpff telah dinaikkan pangkat ke General der Flieger.

Sewaktu Perang Dunia Kedua, Stumpff memerintah beberapa Luftflotten (Armada Udara). Pada 19 Julai 1940, Stumpff telah dinaikkan pangkat ke Generaloberst dan dikurniakan Knight Cross of the Iron Cross. Sehingga penghujung tahun 1943 Stumpff memerintah Luftflotte 5, bersama beliau terlibat dalam Pertempuran Britain, beroperasi daripada Norway menyerang Scotland dan utara England.

Stumpff adalah penerima pingat Knight Cross of the Iron Cross () bagi mengiktiraf keberanian luar biasa tentera atau memimpin sesuatu pertempuran dengan cemerlang.

Pada Januari 1944, Stumpff memerintah angkatan udara Luftwaffe dalam kempen Mempertahankan Reich menentang serangan bom Bersekutu. Pada 8 Mei 1945, Stumpff menjadi wakil Luftwaffe di upacara menandatangani surat cara penyerahan kalah tanpa syarat Jerman di Berlin.

Stumpff telah dibebaskan dari tahanan British pada tahun 1947 dan meninggal dunia di Frankfurt am Main pada tahun 1968.

Tarikh kenaikkan pangkat 
 Leutnant - 19 November 1908
 Oberleutnant - 24 Disember 1914
 Hauptmann - 18 Ogos 1916
 Major - 1 Julai 1927
 Oberstleutnant - 1 Oktober 1931
 Oberst - 1 April 1934
 Generalmajor - 1 April 1936
 Generalleutnant - 1 Ogos 1937
 General der Flieger - 1 November 1938
 Generaloberst - 19 Julai 1940

Anugerah kebesaran
 Iron Cross (1914)
 Kelas 2
 Kelas 1
 Lencana Cedera (1914)
 warna Hitam
 Bavarian Military Merit Order 4th Class with Swords
 Hanseatic Cross of Hamburg
 Hanseatic Cross of Lübeck
 Pingat Kehormatan Pejuang
 Pingat Khidmat Lama Angkatan Tentera Kelas 4 hingga Kelas 1
 Lencana Emas Juruterbang Pemerhati bertahta Berlian
 Medal Peringatan Anschluss
 Medal Peringatan Sudetenland berserta Bar Istana Prague
 Lencana Iron Cross (1939)
 Kelas 2
 Kelas 1
 Knight Cross of the Iron Cross pada 18 September 1941 selaku Generaloberst dan Panglima Luftflotte 5 dan Befehlshaber Nord (pemerintah utara)

Rujukan
Citations

Bibliography

Pautan luar
 

Kelahiran 1889
Kematian 1968
Jeneral Tentera Jerman
Orang Jerman
Perang Dunia Kedua
Luftwaffe